Diari Oficial de la Generalitat Valenciana


Sumari del DOGV 8243, del 27-02-2018 (2018/1946)

RESOLUCIÓ de 23 de febrer de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de 21 de desembre de 2017, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8243

Data del DOGV
:   27-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1946


Data del document
:   23-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de febrer de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de 21 de desembre de 2017, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2018. [2018/1946]  
Vistes les sol·licituds de modificació de les dates de festes locals per a l'any 2018 formulades pels ajuntaments de les localitats de Cervera del Maestre i Rafelcofer, i tenint en compte que les modificacions preteses pels municipis ho són a partir de les dates establides en el seu moment per la Conselleria d'Economia Sostenible, Sectors Productius, Comerç i Treball en la Resolució de 21 de desembre de 2017, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana per a l'any 2018 (DOGV 26.12.2017), i que proposen que siguen substituïdes per les següents:  
Cervera del Maestre: 22 de gener i 28 de maig.  
Rafelcofer: 5 de juliol i 6 de juliol.  
  
Fonaments jurídics  
  
Respecte a la proposta sol·licitada, i d'acord amb la normativa vigent en la matèria, és aplicable en primer lloc l'article 37.2 de l'Estatut dels Treballadors, el qual estableix que:  
«Les festes laborals, que tindran caràcter retribuït i no recuperable, no podran excedir les catorze per any, de les quals dues seran locals.  
(...) Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint les d'àmbit nacional que es determinen reglamentàriament i, en tot cas, les que es traslladen a dilluns (...)».  
  
Per la seua banda, l'article 46 del Reial decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial decret 1561/1995, de 21 de setembre, sobre jornades especials de treball, assenyala el següent:  
«Seran també inhàbils per al treball, retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, els quals seran determinats per l'autoritat laboral competent ?a proposta del ple de l'ajuntament corresponent- i publicats en el butlletí oficial de la comunitat autònoma, i si és el cas, en el butlletí oficial de la província.»  
En virtut de la normativa vigent en la matèria, correspon a l'autoritat laboral competent, a proposta del ple de l'ajuntament corresponent, la determinació dels dies que tenen el caràcter de festes locals al municipi corresponent.  
A aquests efectes, els ajuntaments van efectuar les propostes corresponents a l'autoritat laboral, i es van publicar en data 26.12.2017 (DOGV 8198) els dies que havien de considerar-se inhàbils per al treball, retribuïts i no recuperables, a les localitats esmentades, determinació que es va efectuar mitjançant una resolució de 21 de desembre de 2017.  
Considerant que per raons d'ordre públic i de seguretat jurídica és procedent la modificació pretesa, aprovada en el seu moment mitjançant una resolució de 21 de desembre de 2017, i que les dates van ser substituïdes per les sol·licitades per les corporacions locals respectives.  
Vista la normativa aplicable en la matèria sobre regulació de jornada de treball, jornades especials i descansos, així com la resta de normativa aplicable de manera pertinent, resolc:  
  
Primer  
Modificar la Resolució de 21 de desembre de 2017, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2018, a l'efecte de substituir les festes locals dels municipis de Cervera del Maestre i Rafelcofer, mantenint inalterada la Resolució de 21 de desembre de 2017 en la resta de termes.  
  
Segon  
Declarar com a festivitats locals dels municipis de Cervera del Maestre i Rafelcofer per a l'any 2018 els dies que a continuació s'exposen, deixant sense efectes els aprovats per a aquests al seu dia mitjançant una resolució:  
Cervera del Maestre: 22 de gener i 28 de maig.  
Rafelcofer: 5 de juliol i 6 de juliol.  
  
Tercer  
La present resolució produirà efectes l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, 44 i 46 de la Llei 29/1998, reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el conseller d'Economia Sostenible, Sectors Productius, Comerç i Treball en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
c) En el cas que el recurrent siga una administració local, de conformitat amb el que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la seua notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incidix en la seua executivitat, ni interromp els terminis de cara a la seua fermesa, per no ser substitutiu del règim de recursos en via administrativa.   
  
València, 23 de febrer de 2018.- El conseller d'Economia Sostenible, Sectors Productius, Comerç i Treball: Rafael Climent González.